## Odluka o izmjenama i dopunama Odluke o nadzornim izvještajima kreditnih institucija

### NN 147/2011 (19.12.2011.), Odluka o izmjenama i dopunama Odluke o nadzornim izvještajima kreditnih institucija

HRVATSKA NARODNA BANKA

2990

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009. i 153/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NADZORNIM IZVJEŠTAJIMA KREDITNIH INSTITUCIJA

Članak 1.

U članku 3. stavku 5. Odluke o nadzornim izvještajima kreditnih institucija (»Narodne novine«, br. 35/2010., 81/2010., 146/2010. i 68/2011.) riječi »točke 18.« zamjenjuju se riječima »točke 19.«.

Članak 2.

U članku 7. stavku 1. dodaje se nova točka 18. koja glasi:

»18. Račun dobiti i gubitka (RN)«.

Dosadašnja točka 18. postaje točka 19.

Članak 3.

U članku 7. stavku 2. brišu se riječi »(»Narodne novine«, br. 1/2009. i 75/2009.)«.

Članak 4.

U članku 8. stavku 2. iza riječi »točke 17.« dodaju se riječi »i točke 18.«.

Članak 5.

Članak 9. stavak 1. mijenja se i glasi:

»U skladu s Odlukom o superviziji grupe kreditnih institucija na konsolidiranoj osnovi nadređena kreditna institucija u grupi kreditnih institucija dužna je dostavljati podatke za sastavljanje izvještaja iz članka 7. stavka 1. točke 1. do 7., točke 12., točke 13. i točke 18. ove Odluke sa stanjem na dan 30. lipnja. Ti se izvještaji nazivaju konsolidirani privremeni polugodišnji izvještaji (KP).«

Članak 6.

(1) Članak 10. stavak 1. mijenja se i glasi:

»U skladu s Odlukom o sadržaju revizije u kreditnim institucijama kreditna institucija dužna je nakon isteka svake poslovne godine sa stanjem na dan 31. prosinca dostaviti Hrvatskoj narodnoj banci podatke za sastavljanje nadzornih izvještaja iz članka 7. stavka 1. točke 1. do 14., 17. i 18. ove Odluke na pojedinačnoj osnovi. Ti se izvještaji nazivaju revidirani nekonsolidirani izvještaji (NR).«

(2) U stavku 2. iza riječi »točke 12.« briše se veznik »i« te se stavlja zarez, a iza riječi »točke 13.« dodaju se riječi »i točke 18.«.

Članak 7.

U članku 11. stavku 1. iza riječi »točke 1.« stavlja se zarez i dodaju se riječi »2. i 18.«.

Članak 8.

(1) U članku 12. stavku 1. točki 2. iza rednog broja »14.« briše se veznik »i« te se stavlja zarez, a iza rednog broja »17.« dodaju se riječi »i 18.«.

(2) U stavcima 8. i 9. riječi »točke 18.« zamjenjuju se riječima »točke 19.«

(3) Dodaje se stavak 10. koji glasi:

»Prve nadzorne izvještaje iz članka 7. stavka 1. točke 18. ove Odluke Hrvatska narodna banka sastavit će za razdoblje od 1. siječnja 2012. do 31. ožujka 2012., a na temelju podataka koje će kreditne institucije dostaviti u skladu s odredbama ove Odluke.«

Članak 9.

(1) U Uputi za sastavljanje nadzornih izvještaja kreditnih institucija, u cjelini 3. »Pravila za sastavljanje nadzornih izvještaja«, iza poglavlja 3.17. »Izvještaj o promjenama ispravaka vrijednosti i rezerviranja« dodaje se novo poglavlje 3.18. koje glasi:

»3.18. Račun dobiti i gubitka

171a. Račun dobiti i gubitka (u nastavku teksta: Izvještaj RN) sastavlja se na temelju članka 174. stavka 2. Zakona o kreditnim institucijama.

171b. Izvještaj RN sastavlja se na osnovi podataka dostavljenih u izvješću »RA«, odabirom pojedinih modaliteta obilježja iz izvješća »RA« za svaku poziciju (tag) unutar Izvještaja RN, a u skladu s Tablicom 18 iz ove Upute.

171c. U izvještaju RN prikazane su stavke prihoda i rashoda, dobitaka i gubitaka te dobiti prije i poslije oporezivanja.

171d. U izvještaju RN prihodi su prikazani na neto osnovi, umanjeni za odnosne troškove ispravaka vrijednosti u izvještajnom razdoblju.«

(2) Dosadašnje poglavlje 3.18. postaje poglavlje 3.19.

(3) U dosadašnjem poglavlju 3.18. koje postaje poglavlje 3.19. točke 171a., 171b., 171c. i 171d. postaju točke 171e., 171f., 171g. i 171h.

(4) U dosadašnjim točkama 171b. i 171c. koje postaju točke 171f. i 171g. riječi »Tablica 18.« u određenom broju i padežu zamjenjuju se riječima »Tablica 19.« u odgovarajućem broju i padežu.

Članak 10.

(1) Dodaje se nova Tablica 18. koja glasi:

[TABLICA](dodatni/418572.pdf)

(2) Dosadašnja Tablica 18. postaje Tablica 19.

Članak 11.

Ova Odluka stupa na snagu danom objave u »Narodnim novinama«.

O. br. 356-020/12-11/ŽR
Zagreb, 12. prosinca 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 147/2011-2990